Απόφαση του Γενικού Δικαστηρίου της 16ης Μαΐου 2013 -Nath Kalsi κατά ΓΕΕΑ - American Clothing Associates (RIDGE WOOD)
(Υπόθεση T-80/11)
(Κοινοτικό σήμα - Διαδικασία ανακοπής -Αίτηση καταχωρίσεως εικονιστικού κοινοτικού σήματος RIDGE WOOD - Προγενέστερο εικονιστικό κοινοτικό σήμα River Woods North-Eastern Suppliers - Σχετικός λόγος απαραδέκτου - Κίνδυνος συγχύσεως- Άρθρο 8, παράγραφος 1, στοιχείο β΄, του κανονισμού (ΕΚ) 207/2009)
Γλώσσα διαδικασίας: η γερμανική
Διάδικοι
Προσφεύγοντες: Dwarka Nath Kalsi και Ajit Nath Kalsi (Agra, Ινδία) (εκπρόσωπος: J. Schmidt, δικηγόρος)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: K. Klüpfel)
Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: American Clothing Associates (Evergem, Βέλγιο) (εκπρόσωπος: C. De Keersmaeker, δικηγόρος)
Αντικείμενο
Προσφυγή κατά της αποφάσεως του πρώτου τμήματος προσφυγών του ΓΕΕΑ της 19ης Νοεμβρίου 2010 (υπόθεση R 599/2010-1), σχετικά με διαδικασία ανακοπής μεταξύ, αφενός, της American Clothing Associates και, αφετέρου, των Dwarka Nath Kalsi και Ajit Nath Kalsi.
Διατακτικό
Το Γενικό Δικαστήριο αποφασίζει:
Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 19ης Νοεμβρίου 2010 (υπόθεση R 599/2010-1) καθόσον αφορά τα εμπίπτοντα στην κλάση 24 προϊόντα, τα οποία αφορά το σήμα του οποίου ζητείται η καταχώριση, και τις υπηρεσίες "επεξεργασία, κατεργασία και βελτίωση δερμάτων, γουναρικών και υφασμάτων" που εμπίπτουν στην κλάση 40 και καλύπτονται από το προγενέστερο υπ' αριθ. 2785459 σήμα.
Απορρίπτει την προσφυγή κατά τα λοιπά.
Οι Dwarka Nath Kalsi και Ajit Nath Kalsi, καθώς και το ΓΕΕΑ φέρουν τα δικαστικά έξοδά τους.
Η American Clothing Associates φέρει τα δικαστικά έξοδά της.
____________
1 - EE C 103 της 2.4.2011.